Xaverius Darcos

Xaverius, vulgo Xavier Darcos (Augustoriti die 14 Iulii 1947 natus) est politicus et scriptor Francicus, olim minister eruditionis et laboris.

Petrocorii educatus, Xaverius Darcos alumnus est universitatis Burdigalensis ubi litteris classicis studuit. Fuit magister civium Petrocoriensium annis 1997-2008 et senator Franciae 1998-2002. Praeside Iacobo Chirac minister delegatus meruit annis 2002-2005. Praeside Nicolao Sarkozy, primo ministro Francisco Fillon, fuit minister eruditionis 2007-2009 et minister laboris 2009-2010. Anno 2013 in Academiam Francicam cooptatus est. 

 Nexus externi 

 De Xaverio Darcos apud Academiae Francicae paginas interretiales
 Biographia apud ministerium eruditionis

Categoria:Socii Academiae Francicae
Categoria:Politici Franciae
Categoria:Scriptores Franciae
Categoria:Auctores Francogallici
Categoria:Alumni Universitatis Burdigalensis
Categoria:Praefecti communibus Francicis
Categoria:Senatores Franciae